તલવાર દંપતીઅે ગુરુવારે ચુકાદો અાવ્યા બાદ રાત્રે ખાવાનું ન ખાધું. મોડી રાત સુધી જાગ્યા અને બેરકમાં બંધ અન્ય કેદીઅો સાથે વાતચીત કરતાં હતાં. શુક્રવારે સવારે જેલમાંથી છૂટવાની અાશા સાથે તેઅો વહેલા ઊઠી ગયાં. દૈનિક દિનચર્યા બાદ તેમણે યોગ વ્યાયામ અને પૂજા પાઠ કર્યા. નાસ્તામાં તેમણે ચા અને પાઉં ખાધાં. ડો. નૂપુર પોતાની બેરેકમાં જતાં રહ્યાં અને ડો. રાજેશ ક્લિનિક પર જઈને બેઠા. બપોરે તેમણે લાઈનમાં અાવીને જમવાનું લીધું. બપોરે તેમણે દાળ શાક, રોટી અને ભાત ખાધાં. બીજી તરફ જેલ હોસ્પિટલના સીએમએસ ડો. સુનીલ ત્યાગીઅે જણાવ્યું કે તલવાર દંપતીઅે જેલ પ્રસાસન સાથે વાયદો કર્યો છે કે તે દર ૧૫મા દિવસે જેલ હોસ્પિટલમાં વિઝિટ કરશે અને કેદીઅોનું ચેકઅપ કરશે. મુરાદનગર સ્થિત અાઈટીઅેસ ડેન્ટલ કોલેજના ડોક્ટર પણ અઠવાડિયામાં બે વાર ડેન્ટલ કેરની વિઝિટ લેશે.